CELEX: 22019A1126(02)
Language: lv
Date: 2019-10-30 00:00:00
Title: Nolīgums starp Eiropas Atomenerģijas kopienu un Korejas pussalas Enerģētikas attīstības organizāciju

26.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 304/5
               
            
         NOLĪGUMS
         starp Eiropas Atomenerģijas kopienu un Korejas pussalas Enerģētikas attīstības organizāciju
         EIROPAS ATOMENERĢIJAS KOPIENA
         (turpmāk “Kopiena”) un
         KOREJAS PUSSALAS ENERĢĒTIKAS ATTĪSTĪBAS ORGANIZĀCIJA
         (turpmāk “KEDO”),
         tā kā:
         
                     (1)
                  
                  
                     
                        KEDO izveidota saskaņā ar Nolīgumu par Korejas pussalas Enerģētikas attīstības organizācijas izveidi, kuru 1995. gada 9. martā noslēdza Korejas Republikas, Japānas un Amerikas Savienoto Valstu valdības un kurš grozīts 1997. gada 19. septembrī.
                  
               
                     (2)
                  
                  
                     Kopienas un KEDO noslēgtais nolīgums 2018. gada 31. maijā zaudēja spēku.
                  
               
                     (3)
                  
                  
                     Pēc lēmuma izbeigt KEDO vieglā ūdens kodolreaktoru projektu un pēc 2007. gada lēmuma nodrošināt sekretariāta pienākumu izpildi, izmantojot ievērojami mazāk darbinieku un minimālu biroja aprīkojumu, KEDO valde 2018. gadā nolēma turpināt KEDO darbību arī pēc 2018. gada 31. maija.
                  
               
                     (4)
                  
                  
                     Gan Kopiena, gan KEDO ir paudušas vēlmi turpināt sadarbību, lai īstenotu vieglā ūdens kodolreaktoru projekta slēgšanu un korektu KEDO darbības izbeigšanu,
                  
               IR VIENOJUŠĀS PAR TURPMĀKO.
         
            1. pants
            Iepriekšējā nolīguma noteikumu piemērošana
            Ja vien kādā no turpmākajiem pantiem nav norādīts citādi, šajā nolīgumā turpina piemērot iepriekšējā Kopienas un KEDO nolīguma noteikumus, kuri zaudēja spēku 2018. gada 31. maijā.
         
         
            2. pants
            Kopienas ieguldījums
            Šis nolīgums neparedz Kopienas finansiālu ieguldījumu KEDO budžetā.
         
         
            3. pants
            Darbības laiks
            Šis nolīgums zaudēs spēku 2019. gada 31. maijā. Ik gadu to automātiski atjauno uz vienu gadu, ja vien kāda no pusēm vismaz vienu mēnesi pirms nolīguma termiņa beigām nepaziņo otrai pusei, ka tā vēlas izbeigt šo nolīgumu. To var arī izbeigt uzreiz, ja no KEDO izstājas jebkurš cits tās dalībnieks, kas pašlaik pārstāvēts KEDO valdē. Šo nolīgumu pēc 2021. gada 31. maija neatjaunos.
         
         
            4. pants
            Stāšanās spēkā
            Šis nolīgums stājas spēkā dienā, kad to ir parakstījusi Kopiena un KEDO, un to piemēro ar atpakaļejošu spēku no 2018. gada 1. jūnija.
         
         
            Briselē, divtūkstoš deviņpadsmitā gada divdesmit ceturtajā oktobrī. Sagatavots divos eksemplāros
            
               
                  Eiropas Atomenerģijas kopienas vārdā –
               
               Ditte JUUL-JØRGENSEN
            
            Ņujorkā, divtūkstoš deviņpadsmitā gada trīsdesmitajā oktobrī. Sagatavots divos eksemplāros
            
               
                  Korejas pussalas Enerģētikas attīstības organizācijas vārdā –
               
               David WALLACE